【分秒在握】呢位先生仲未夠皮
2024年04月10日 01:00
東網電視
更多新聞短片
「一先生」前仗跑谷草一哩輕取「越駿歡欣」。
今次第3場二班1650米,高班賽照例出馬較少,而這場除了「電訊巴打」,亦沒有正宗放頭馬,「一先生」最近兩仗不論谷草還是泥地,都係遇上慢步速賽事,結果馬匹都展示了非常強橫的加速力克敵制勝,值得再追。
北半球的中年馬,很多時只要一納入正軌,就有能力連珠炮發,今季的經典例子當然係5捷的「越駿歡欣」,不過強如「越駿歡欣」,早前面對「一先生」亦要稱臣。其實「一先生」上季已經取得2W2P,不過到季尾狀態回落,練者亦索性部署連敗減分。
來到今季,「一先生」初出田草1400米有前無後大敗而回,由於表現遠離水準,加上賽後曾缺課,因此練者又再安排此駒小休重新做起,結果相隔了兩個多月後,「一先生」復出跑田草1600米,雖然冷落至99倍,但居然能夠大幅追近跑第4名,反映健康已重新養回。果然翌仗初跑泥地,即在一哩後上跑季軍,之後兩仗出爭谷草及泥地一哩,更全勝而回,值得留意的,係兩次贏馬分別8.4倍及9.5倍,根本係長期受到輕視。
今次由泥地回師谷草一哩,「一先生」同程跑過3次,一次係前仗贏「越駿歡欣」,另一次係影相下僅以頭位不敵「包裝大獎」入Q,而落敗一次則係上季尾不在狀態時。換言之馬仔細細重心低的「一先生」,根本跑細場甚為耍家,班德禮騎此駒極為合拍,人馬再來可衝擊3連勝。
■長風
第3場 2一先生 8亞機拉
5喜旺駒 3智取神駒